**Postpensjonistene Buskerud**

|  |
| --- |
| Styremøte onsdag 15.01.2020 kl 1000 Drammen postterminal |

|  |
| --- |
| Til stede: Jan Dybvik, Per Hodt, Ingrid Orhagen, Svein Arne Fossbakken, Liv N Fredriksen, Liv Berit Kristiansen og Aud Moss. Fra valgkomiteen møtte Thore Gustavsen og Ragna Hermansen |

|  |
| --- |
| Forfall:  |

|  |
| --- |
| Saksliste:1. Referater
2. Møte med Valgkomiteen
3. Orienteringer
4. Medlemsundersøkelsen 2019 oppsummering
5. Medlemsmøte 5.2.2020
6. Forberedelser til Årsmøte 2020
7. Eventuelt
 |

**Sak 1. Referater**

* Styremøte 19.11.2019 Vedtak: Godkjent (<https://www.postpensjonistene.no/avdelinger/buskerud/dokumenter/>)
* Medlemsmøte 11.12.2019 Vedtak: Godkjent (<https://www.postpensjonistene.no/avdelinger/buskerud/dokumenter/>)
* PostBusken 8/2019 og 1/2020
* AU-protokoll nr. 10/2019 (<https://www.postpensjonistene.no/dokumenter/>)
* Landsstyreprotokoll nr. 3/2019 (<https://www.postpensjonistene.no/dokumenter/>)
* Medlemsblad fra avdelingene (fysisk og elektronisk)
* Info fra Postkom nr. 10/2019

**Sak 2. Møte med valgkomiteen**

Valgkomiteen møtte med leder Thore Gustavsen og Ragna Hermansen. Mye ble avklart under møtet. Resten vil komiteen arbeider med frem mot årsmøtet.

**Ad sak 3 Orienteringer**

Leder:

* Det er gjort vedtak om at Postpensjonistene består som før etter at Postkom er sammenslått med Fagforbundet. Endringene i kontingent for medlemmene er regulert.
* Innbetalingskort for medlemskontingent for 2020 er bestilt.
* Verving. Vi må gjøre noen grep vedrørende medlemsverving. Det vil komme noen tips fra sentralt hold. Det finnes over 3000 personer i landet som er postpensjonister, men ikke medlemmer hos oss.

Nestleder/turkomite

* Vi har 329 medlemmer pr. dags dato.
* Turkomiteen arbeider med turopplegg for 2020. «Ut i det blå» kommer også i år, nærmere bestemt 23.-25. juni. En ukestur blir til høsten.

Kasserer:

* Regnskapet er satt opp som kladd og viser et driftsunderskudd på kr 388,11. Det må sies å være «blink».
* På nyåret har vi mottatt vel 4000 kroner fra Norsk Tipping i grasrotandel.

**Ad sak 4 Medlemsundersøkelsen 2019 oppsummering**

Leder refererte sammendrag av besvarelsene som er kommet inn. Det kom inn 43 besvarelser. Turkomiteen har hatt undersøkelsen med i sitt arbeid.

**Vedtak**: Styret og turkomiteen bruker undersøkelsen i sitt arbeid med møter og arrangementer.

**Ad sak 5 Medlemsmøte 5.2.**

Møtet blir på Paletten, Krokstadelva. Underholdningen blir ved Jon Harry Skrenes. Mat er bestilt og Liv Berit Kristiansen melder inn antall. Vi avventer ennå beskjed om hvem som kommer for å orientere om fremtidsfullmakt.

**Ad sak 6 Forberedelser til Årsmøtet 2020**

Årsmøtet er bestemt lagt til Lampeland hotell 11. mars. Pris er avtalt. Vi prøver å få noen til å innlede om et tema.

Forslag til årsmøtefunksjonærer: Møteleder; Per Hodt, sekretær Svein Arne Fossbakken. Til å skrive under protokoll: Liv Berit Kristiansen og Liv Nedberg Fredriksen

**Ad sak 7 Eventuelt**

* Liste over jubilanter er hentet ut av medlemsoversikten. De som har eller har hatt tillitsverv får en spesiell hilsen.
* Kinosaken. Liv Berit Kristiansen har «prøvekjørt» ordningen med tilrettelagte forestillinger i Drammen. Hun synes det var behagelig lydnivå og vil anbefale at vi henger oss på ordningen. De neste forestillingene er torsdager kl 1215 på datoene 30.1., 27.2, og 26.3.

**Vedtak:** Avdelingen går inn på en avtale sammen med Lier hørselslag på de forestillingene de bestiller. Avdelingen betaler billetten for våre medlemmer.

Neste møte 19.2.2020

Svein Arne Fossbakken
sekretær